Αριθ. C 293/6 Επίσημη Εφημερίδα των Ευρωπαϊκών Κοινοτήτων 15.11.85 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση κανονισμού (ΕΟΚ) του Συμβουλίου που τροποποιεί τον κανονισμό (ΕΟΚ) αριθ. 2908/83 για 
την κοινή δράση αναδιάρθρωσης, εκσυγχρονισμού και ανάπτυξης του τομέα της αλιείας και ανά­
πτυξης της υδατοκαλλιέργειας 
COM(85) 592 τελικό 
(Υποβληθείσα από την Επιτροπή στο Συμβούλιο στις 4 Νοεμβρίου 1985) 
(85/C 293/10) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως τα άρθρα 42 και 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
Εκτιμώντας: 
ότι το άρθρο 14 του κανονισμού (ΕΟΚ) αριθ. 2908/83 του 
Συμβουλίου (') ορίζει ότι η κοινή δράση προβλέπεται ότι θα 
διαρκέσει για τρία χρόνια, από την 1η Ιανουαρίου 1983 · 
ότι κατ'εφαρμογή του ψηφίσματος της 25ης Ιανουαρίου 
1983 (2), το Συμβούλιο ενέκρινε, στις 4 Οκτωβρίου 1983, τον 
κανονισμό (ΕΟΚ) αριθ. 2908/83, τον κανονισμό (ΕΟΚ) 
αριθ. 2909/83 σχετικά με σύστημα ενθάρρυνσης της πειρα­
ματικής αλιείας και της συνεργασίας στον τομέα της αλιείας 
στα πλαίσια κοινών επιχειρήσεων (3) και την οδηγία 
83/515/ΕΟΚ σχετικά με ορισμένες δράσεις προσαρμογής 
της παραγωγικής ικανότητας στον τομέα της αλιείας (4)· 
ότι η διάρκεια των δράσεων που έχουν θεσπιστεί από τον 
κανονισμό (ΕΟΚ) αριθ. 2909/83 και την οδηγία 
83/515/ΕΟΚ λήγει στο τέλος του 1986· 
ότι για να διευκολυνθεί ο καθορισμός των μέτρων διαρθρω­
τικής πολιτικής που πρέπει να ληφθούν στον τομέα της 
αλιείας από το 1987, πρέπει να παραταθεί για ένα χρόνο η 
προβλεπόμενη διάρκεια της κοινής ενέργειας που θεσπί­
στηκε από τον κανονισμό (ΕΟΚ) αριθ. 2908/83 · 
Ο ΕΕ αριθ. L 290 της 22. 10. 1983, σ. 1. 
Ο ΕΕ αριθ. C 28 της 3. 2. 1983, σ. 1. 
(3) ΕΕ αριθ. L 290 της 22. 10. 1983, σ. 9. 
(4) ΕΕ αριθ. L 290 της 22. 10. 1983, σ. 15. ότι η παράταση αυτή συνεπάγεται την προσαρμογή του 
προβλεπόμενου συνολικού κόστους της κοινής δράσης που 
επιβαρύνει το Ευρωπαϊκό Γεωργικό Ταμείο Προσανατο­
λισμού και Εγγυήσεων, τμήμα Προσανατολισμού * 
ότι είναι σκόπιμο να ορισθούν οι ζώνες της Ισπανίας και 
της Πορταγαλίας όπου η συμμετοχή του Ταμείου μπορεί να 
φθάσει το 50 ο/ο · 
ότι η Γροιλανδία αποχώρησε από την Κοινότητα* ότι 
πρέπει με την ευκαιρία αυτή να διαγραφεί η ένδειξη της 
Γροιλανδίας που περιλαμβάνεται στο άρθρο στο άρθρο 15 
του κανονισμού (ΕΟΚ) αριθ. 2908/83, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Ο κανονισμός (ΕΟΚ) αριθ. 2908/83 τροποποιείται ως εξής: 
1. Στο άρθρο 12, προστίθεται η ακόλουθη παράγραφος: 
«6. Για το οικονομικό έτος 1986, λαμβάνεται ενιαία 
απόφαση. Κατά παρέκκλιση από την παράγραφο 2, η από­
φαση λαμβάνεται το αργότερο στις 30 Νοεμβρίου 1986 
και αφορά τις αιτήσεις που υποβάλλονται το αργότερο 
στις 30 Απριλίου 1986.» 
2. Στο άρθρο 14, οι παράγραφοι 1 και 2 αντικαθίστανται 
από το ακόλουθο κείμενο: 
«1. Η διάρκεια της κοινής δράσης είναι τέσσερα 
χρόνια, από την 1η Ιανουαρίου 1983. 
2. Το προβλεπόμενο συνολικό κόστος της κοινής 
δράσης που επιβαρύνει το Ταμείο εκτιμάται σε 231 εκα­
τομμύρια ECU.» 
3. Στο άρθρο 15 παράγραφος 3, το στοιχείο α) αντικαθί­
σταται από το ακόλουθο κείμενο: 
«α) στην Ελλάδα, στην Ανδαλουσία, στην Καστίλλη-
Λεόν, στην Καστίλλη-Μάντσα, στην Εστρεμαδούρα, 
στη Γαλικία, στην Ιρλανδία, στη Βόρεια Ιρλανδία, 
στο Mezzogiorno, στην Πορτογαλία και στα υπερ­
πόντια διαμερίσματα της Γαλλίας: 
15.11.85 Επίσημη Εφημερίδα των Ευρωπαϊκών Κοινοτήτων Αριθ. C 293/7 
— η συνδρομή του Ταμείου μπορεί να φθάσει το 
50 ο/ο, 
— η συμμετοχή του δικαιούχου πρέτει να είναι του­
λάχιστον 25 °/ο·». 
4. Στο άρθρο 21 παράγραφος 2, οι όροι «σαράντα πέντε» 
αντικαθίστανται από τους όρους «πενήντα τέσσερα». Άρΰρο 2 
Ο παρών κανονισμός αρχίζει να ισχύει την τρίτη ημέρα 
μετά τη δημοσίευση του στην Επίσημη Εφημερίδα των 
Ευρωπαϊκών Κοινοτήτων. 
Εφαρμόζεται από την 1η Ιανουαρίου 1986. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος.